b'\n_START_ARTICLE_\nRamoviisut\n_START_PARAGRAPH_\nRamoviisut on ramopunk-henkinen tapahtuma ja biisintekokilpailu, jonka on kehitt\xc3\xa4nyt Rehtori Hekon 2004-2008 py\xc3\xb6ritt\xc3\xa4m\xc3\xa4 Converse-kerho. Converse-kerho j\xc3\xa4rjesti Ramoviisut vuosina 2005, 2006, 2007 ja 2008. Converse-kerhon lopetettua Ramoviisujen j\xc3\xa4rjest\xc3\xa4minen siirtyi uusille punk-aktiiveille._NEWLINE_Ramoviisut on j\xc3\xa4rjestetty alusta l\xc3\xa4htien Helsingiss\xc3\xa4 Semifinalissa ja ajankohtana on aina ollut toukokuu. Vuonna 2011 kilpailua ei j\xc3\xa4rjestetty.\n_START_SECTION_\nTuomaristot\n_START_PARAGRAPH_\nKilpailussa on ollut esikarsintatuomaristo eli raati, joka on valinnut loppukilpailuun p\xc3\xa4\xc3\xa4sseet kappaleet._NEWLINE_2005: Kirjailija Leena Lehtolainen, muusikko Joey Luum\xc3\xa4ki ja Ramopunk.com-sivuston yll\xc3\xa4pit\xc3\xa4j\xc3\xa4 Mika Vesterinen._NEWLINE_2007: Kolme kaikki Converse-kerhot l\xc3\xa4pik\xc3\xa4ynytt\xc3\xa4 aktiivista ramopunkkaria Kimmo Aaltonen, Ilari Ylij\xc3\xa4rvi ja Riina Suvanto._NEWLINE_2008: Ne Luum\xc3\xa4et-yhtyeen j\xc3\xa4senet._NEWLINE_2009: Muusikko ja kaupunginvaltutettu Tumppi Varonen, muusikko Jyrki Liikka, radiotoimittaja Njassa ja edesmenneen Converse-kerhon puuhanainen Anu Vihma._NEWLINE_2010: Muusikko ja toimittaja Vesa H\xc3\xa4kli, Muusikko Teemu Bergman, Muusikko Isa-Eerika ja Ramo-aktiivi Hartza Miettinen._NEWLINE_2013: Hallitsevan mestarin, Me Wokkivihannesten edustaja Eetu Mantere, Ramopunk.com \xe2\x80\x93sivuston yll\xc3\xa4pit\xc3\xa4j\xc3\xa4 Mika Vesterinen, Hiljaiset levyt-levy-yhti\xc3\xb6n Jukka Junttila sek\xc3\xa4 ramopunkkari Essi Kannisto._NEWLINE_2014: Levymoguli Epe Helenius, \xc3\xa4\xc3\xa4nitt\xc3\xa4j\xc3\xa4/tuottaja Mikko Karmila, muusikko Miika S\xc3\xb6derholm, sek\xc3\xa4 yleis\xc3\xb6n edustajana Ramopunk.com -tukiyhdistys ry:n puheenjohtaja Minna Wallenius.'